דונלד האריסון

דונלד האריסון (באנגלית: Donald Harrison; נולד ב-23 ביוני 1960 בניו אורלינס לואיזיאנה) הוא נגן סקסופון ג'אז אמריקאי. האריסון עוסק גם בסגנונות אחרים, דוגמת היפ הופ ורית'ם אנד בלוז.

קריירה כנגן 
האריסון החל את הקריירה שלו בשנות שמונים בשליחי הג'אז של ארט בלייקי, הוא גם עזר בהנהלה האומנותית חלק מהתקופה. לאחר מכן בשנות התשעים ניגן בציידי הראשים ("The Headhunters") הרכב ג'אז פאנק ופיוז'ן מוכר ופופולרי.

האריסון ניגן עם מוזיקאים רבים ונחשבים דוגמת ארט בלייקי, מיילס דייוויס, מק'קויי טיינר, רוי היינס, נט אדרלי, רון קרטר, טוני ויליאמס ורבים אחרים. 

האריסון גם מוביל הרכבים, הוא הוציא מספר אלבומים בסגנון פוסט-בופ והארד בופ. הוא משלב בנגינה ובהלחנה שלו גם השפעות ממוזיקה שחורה אחרת מלבד ג'אז, כמו היפ הופ ורית'ם אנד בלוז. 

בינואר 2007 נבחר לאיש השנה של עיתון הג'אז ג'אזיז.

מתוך הזדהות עם עיר הולדתו כל הרווחים מאלבומו "Nouveau Swing" ילכו לנפגעי הוריקנים.

ב-2015 הופיע בישראל כחלק מסדרת ג'אז חם

קריירה כמורה 
האריסון היה אחראי על חינוכם המוזיקלי של כמה וכמה נגנים כולל כריסטיאן סקוט שהיה מועמד לפרס גראמי (והוא גם אחיינו של האריסון). כמו כן הוא מככב בסרטו של ספייק לי "When the Levees Broke".

נוסף על כן, ניהל האריסון את בית הספר החדש לג'אז של בית הספר איזידור ניומן בניו אורלינס אשר.

קישורים חיצוניים

הערות שוליים 

אמריקאים שנולדו ב-1960
אמני קולומביה רקורדס
נגני ג'אז: סקסופוניסטים
נגני בי בופ
שליחי הג'אז